OzLabs/hebrew-wiki-articles huggingface dataset:
יחסי איטליה – הממלכה המאוחדת

יחסי איטליה–הממלכה המאוחדת הם יחסי החוץ בין הרפובליקה האיטלקית והממלכה המאוחדת.

== היסטוריה ==
הסכם מינכן.]]
היחסים הדיפלומטיים בין בריטניה ואיטליה קדמו הן לאיחוד בריטניה והן לאיחוד איטליה, אשר החלה בחילופי דיפלומטים בין מדינת האפיפיור וממלכת אנגליה. היחסים הדרדרו במהלך מאבק האינווסטיטורה  בין המלכים ויליאם השני וג'ון, לבין הארכיבישופים של קנטרברי אנסלם ולנגטון. הסכסוך הסתיים לאחר נידויו של ג'ון, ושבועת האמונים שלו לאפיפיורות. מאוחר יותר, היו לממלכת בריטניה הגדולה, אשר הפכה בשנת 1801 לממלכה המאוחדת של בריטניה הגדולה ואירלנד, שגרירים במדינות שונות בחצי האי האיטלקי, כולל בממלכת נאפולי ובסרדיניה.
הממשלה הבריטית נתנה תמיכה מוסרית ומדינית ל-"Risorgimento" (איחוד איטליה).. בשנת 1887 נחתמו בין המדינות הסכמי הים התיכון.

איטליה ובריטניה חתמו ב-26 באפריל 1915 על ברית לונדון, ובעקבות כך, הצטרפה איטליה למדינות ההסכמה במלחמת העולם הראשונה.לאחר עליית מוסוליני לשלטון, נחתם הסכם בין בריטניה לאיטליה על חלוקת ההשפעה באתיופיה (אתיופיה המודרנית). עם זאת, ההסכם לא זכה לפופולריות, בשל חבירת מוסוליני לציר בין ממלכת איטליה ולגרמניה הנאצית בראשות היטלר.בשנת 1940 איטליה הצטרפה למלחמת העולם השנייה לצד גרמניה, ובעקבות כך לחמו בריטניה ואיטליה ביניהם, עד הפלישה של בעלות הברית לסיציליה אשר הביאה לכניעת הממשלה האיטלקית בסתיו 1943. המועצה הפשיסטית העליונה הדיחה את מוסוליני, החליפה צדדים, חתמה על הסכם כניעה והצטרפה לבעלות הברית. אולם, הגרמנים בינתיים פלשו לחציה הצפוני של איטליה, מוסוליני שוחרר בפשיטת גראן סאסו, והוקמה הרפובליקה הסוציאלית האיטלקית, שלחמה לצד הגרמנים, עד לתבוסתם באביב 1945.

כיום, בריטניה ואיטליה מקיימים יחסים חמים וידידותיים. המלכה אליזבת השנייה, ביקרה 4 פעמים בתקופת שלטונה באיטליה, בשנת 1961, 1980, 2000, ובאפריל 2014.

== יחסי תרבות ==
בין 4 ל-5 מיליון תיירים בריטיים מבקרים באיטליה מדי שנה, בעוד מיליון תיירים איטלקים מבקרים בבריטניה. כ-30,000 אזרחים בריטיים חיים באיטליה, וכ-200,000 איטלקים חיים בבריטניה.

ב-2011, 7,100 סטודנטים איטלקים למדו באוניברסיטאות בבריטניה, מה שהעמיד אותה במקום השביעי מבין מדינות האיחוד האירופי ובמקום ה-15 ברחבי העולם.

התאחדות הכדורגל, בצורתה המודרנית, הגיעה לאיטליה על ידי בריטים גולים בשנת 1880. מועדון הכדורגל גנואה, נוסד על ידי האנגלים בשנת 1893, ובשנת 1896 מונה הבריטי ג'יימס ריצ'רדסון למנהל הראשון של המועדון. 

== פוליטיקה ==
שתי המדינות הן חברות נאט"ו, הארגון לביטחון ושיתוף פעולה באירופה וה-G8

==יחסים דיפלומטיים==
איטליה מחזיקה בבריטניה שגרירות בלונדון, ו-19 קונסוליות באברדין, ברדפורד, בלפסט, ברמינגהאם, בריסטול, קארדיף, צ'שנט, אדינבורו, גלאזגו, גרינוק, גרנסי, ג'רסי, ליברפול, מנצ'סטר, ניוקאסל, נוטינגהאם, פיטרבורו, ווטפורד וווקינג. מאידך, בריטניה מחזיקה באיטליה שגרירות ברומא ו-7 קונסוליות בבולוניה, קליארי, קטאניה, ג'נובה, מילאנו, נאפולי וונציה.

==קישורים חיצוניים==

== הערות שוליים ==
גלקסיית אנדרומדה V

גלקסיית אנדרומדה V, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.5 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 15.3 והיא התגלתה בשנת 1998 על ידי טאפט ארמנדרוף, ג'יימס דייוויס וג'ורג' ג'ייקובי, שחיפשו גלקסיות לווייניות של גלקסיית אנדרומדה בתמונות שצולמו במצפה הכוכבים פאלומר בשנים 1991-1993. 

==מאפיינים==
הגלקסיה נמצאת כ-8 מעלות מצפון-מזרח למרכז גלקסיית אנדרומדה ופחות מחצי מעלה מצפון-צפון-מזרח לכוכב φ באנדרומדה.
גודלה הזוויתי של הגלקסיה הוא כ-2 דקות קשת שממרחקה שקול לקוטר של כ-1,470 שנות אור. מסתה מוערכת בלמעלה מ- מסות שמש, כ-50 מיליוניות ממסת שביל החלב, אך מסת הכוכבים הנראים שבה היא רק כ-390,000 מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 590,000 מעוצמת ההארה של השמש והמתכתיות של כוכבי הגלקסיה היא כ-3% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 290,000 שנות אור ובין 460,000 שנות אור בזמן הקפה של כ-3 מיליארד שנים.

==קישורים חיצוניים==
* 

== הערות שוליים ==

קטגוריה:קבוצת הכוכבים אנדרומדה
אנדרומדה V
אנדרומדה V
אדוארד היינה

היינריך אדוארד היינה (16 במרץ 1821, ברלין – 21 באוקטובר 1881, האלה) היה מתמטיקאי גרמני.

היינה נודע בשל משפטים שהוכיח בנושא תוצאות פונקציות מיוחדות ואנליזה ממשית. בפרט, הוא כתב מסה חשובה על ההרמוניות הספריות ופונקציות לז'נדר (Handbuch der Kugelfunctionen). הוא חקר את הטור ההיפרגאומטרי הבסיסי, והכניס לשימוש את נוסחת מהלר-היינה.

== ביוגרפיה ==
היינריך אדוארד היינה נולד ב-16 במרץ 1821 בברלין. הוא היה בנם השמיני של הבנקאי קרל היינה ושל אשתו הנרייט מרטנס. בתחילה קיבל אדוארד חינוך ביתי, ולאחר מכן למד בגימנסיית פרידריכסוורדשה (Friedrichswerdersche) וגימנסיית קלנישה (Köllnische) בברלין. בשנת 1838, לאחר שסיים את לימודיו בגימנסיה, הוא נרשם ללימודים באוניברסיטת ברלין, אבל עבר לאוניברסיטת גטינגן, כדי ללמוד מתמטיקה מקרל פרידריך גאוס וממוריץ שטרן. בשנת 1840, חזר היינה לברלין, שם למד מתמטיקה אצל יוהאן פטר גוסטב לז'ן דיריכלה, ונכח גם בהרצאות של יאקוב שטיינר ויוהאן פרנץ אנקה. בשנת 1842, הוענק לו דוקטורט מטעם האוניברסיטה של ברלין, על עבודתו בתחום משוואות דיפרנציאליות, בהנחייתם של אנו דירקסן ומרטין אוהם – עבודה שאותה הקדיש לדיריכלה. לאחר מכן, למד היינה באוניברסיטת קניגסברג, כדי ליטול חלק בסמינר של קרל גוסטב יעקב יעקובי, ובמקביל שמע הרצאות בפיזיקה מתמטית אצל פרנץ ארנסט נוימן. בקניגסברג, התחבר היינה לעמיתיו ללימודים, גוסטב קירכהוף ופיליפ לודוויג פון זיידל.

בשנת 1844 היינה קיבל משרת הוראה באוניברסיטת בון, ולאחר תקופת הכשרה (habilitation), החל לשמש כפריבט-דוצנט. הוא המשיך את המחקר שלו במתמטיקה בבון, ובשנת 1848, קודם לדרגת Professor extraordinarius. בשנת 1850, התחתן היינה עם סופי וולף, בתו של סוחר מברלין. לזוג נולדו חמישה ילדים – ארבע בנות ובן אחד. בשנת 1856, היינה עבר לשמש כפרופסור במשרה מלאה באוניברסיטת האלה, שם נשאר למשך שארית חייו, ובין השנים 1864–1865, שימש גם כרקטור האוניברסיטה. ב-1875, הוצעה לו קתדרה למתמטיקה באוניברסיטת גטינגן, אך הוא החליט לדחות את ההצעה ולהישאר בהאלה. בשנת 1877, לרגל מאה שנה להולדתו של גאוס, הוענקה לו מדליה על שם גאוס על מחקריו. ב-21 באוקטובר 1881, נפטר אדוארד היינה בהאלה.

== חיבורים נבחרים ==
<div class="mw-content-ltr">
* [http://www-gdz.sub.uni-goettingen.de/cgi-bin/digbib.cgi?PPN31520639X De aequationibus nonnullis differentialibus] (Berlin, 1842)
* [https://books.google.com/books?id=YE8DAAAAQAAJ&pg=PA3&dq=Eduard+Heine&hl=en#PPR1,M1 Handbuch der Kugelfunctionen] (G. Reimer, Berlin, 1861)
* [http://historical.library.cornell.edu/cgi-bin/cul.math/docviewer?did=01990001&view=50&frames=0&seq=4 Handbuch der Kugelfunctionen, Theorie und Anwendungen (Volume 1)] (2nd ed., G. Reimer, Berlin, 1878)
* [http://historical.library.cornell.edu/cgi-bin/cul.math/docviewer?did=01410002&seq=4 Handbuch der Kugelfunctionen, Theorie und Anwendungen (Volume 2)] (2nd ed., G. Reimer, Berlin, 1881)</div>

== ראו גם ==
* משפט היינה-בורל
* משפט קנטור לרציפות במידה שווה (נקרא לפעמים גם: משפט היינה-קנטור)
* גבול של פונקציה (ובפרט, הגדרת הגבול על פי היינה)
* זהות השורש ההופכי של היינה

== קישורים חיצוניים ==

* 

== הערות שוליים ==

קטגוריה:מתמטיקאים גרמנים
קטגוריה:בוגרי אוניברסיטת הומבולדט של ברלין
קטגוריה:סגל אוניברסיטת האלה-ויטנברג
קטגוריה:ברלין: אישים
קטגוריה:סגל אוניברסיטת בון
קטגוריה:בוגרי אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1821
קטגוריה:גרמנים שנפטרו ב-1881
לואי פיליפ הראשון, דוכס אורליאן

לואי פיליפ הראשון, דוכס אורליאן (בצרפתית: Louis-Philippe d'Orléans; 12 במאי 1725 – 18 בנובמבר 1785), היה דוכס אורליאן וסבו של לואי פיליפ, מלך הצרפתים.

==ביוגרפיה==
לואי פיליפ נולד ב-12 במאי 1725 בארמון ורסאי, ללואי, דוכס אורליאן ולאוגוסטה, מרקיזת באדן-באדן, בתם של לודוויג וילהלם, מרקיז באדן-באדן וזיבילה, דוכסית סקסוניה-לאוונבורג, ועם לידתו קיבל את התואר דוכס שארטר. בשנת 1740 התאהב לואי פיליפ בהנרייט, נסיכת צרפת, בתם של לואי החמישה עשר, מלך צרפת ומריה לשצ'ינסקה, נסיכת פולין, אולם אביה סירב לנישואין הללו, משום שהיו מביאים את לואי פיליפ מדי קרוב לכס המלוכה.

ב-17 בדצמבר 1743 התחתן לואי פיליפ עם לואיז הנרייט דה בורבון, בתם של לואי ארמנד השני, נסיך קונטי ולואיז אליזבת דה בורבון, בנישואין שנועדו להביא לפיוס בין בית אורליאן לבית קונטי, ממנה נולדו לו 3 ילדים. בתחילה היו היחסים ביניהם מעולים, אולם עד מהרה החלה לואיז הנרייט לבגוד בו ולנהל חיים שערורייתיים, מה שגרם לאביו לסרב להכיר בילדיו כילדים חוקיים.

במהלך מלחמת הירושה האוסטרית שירת לואי פיליפ בצבא הצרפתי, ובשנת 1752 מת אביו ולואי פיליפ ירש את התואר דוכס אורליאן.

לאחר מות אשתו בשנת 1759 לקח לואי פיליפ את אטינט לה מרקיז, רקדנית לשעבר שאותה הכיר בתיאטרון המלכותי, לפילגש, וממנה היו לו 3 ילדים. בהמשך ניהל לואי פיליפ קשרים רומנטיים עם כמה נשים, ובשנת 1766 התאהב בשרלוט ז'אן ברוד דה לה איי דה ריו. בשנת 1772 קיבל לואי פיליפ אישור מלואי החמישה עשר לשאת אותה לאשה, בתנאי שלא תירש אף פעם את תוארי בית אורליאן, וב-23 באפריל 1773 התחתנו השניים בנישואים מורגנטיים.

בשנת 1780 העניק לואי פיליפ את פאלה רויאל לבנו לואי פיליפ, דוכס שארטר כאות לפיוס ביניהם, ובפברואר 1785 מכר את שאטו דה סן-קלו למלכה מארי אנטואנט. ב-18 בנובמבר 1785 מת לואי פיליפ בטירתו בסן-פור, ובנו לואי פיליפ השני, דוכס אורליאן ירש את תאריו.

==משפחתו==
ב-17 בדצמבר 1743 התחתן לואי פיליפ עם לואיז הנרייט דה בורבון, בתם של לואי ארמנד השני, נסיך קונטי ולואיז אליזבת דה בורבון, ממנה נולדו לו 3 ילדים:
* בת מתה (1745).
* לואי פיליפ השני, דוכס אורליאן (1747–1793), התחתן עם לואיז מארי אדלייד דה בורבון, דוכסית אורליאן.
* בתילד ד'אורליאן (1750–1822), התחתנה עם לואי אנרי השני, נסיך קונדה.

מפילגשו אטינט לה מרקיז נולדו לו 3 ילדים:
* לואי סטיבן ד'אורליאן (1759–1825)
* לואי פיליפ ד'אורליאן (1761–1829)
* מארי אטינט פרין ד'אווילייה (1761–לא ידוע), התחתנה עם פרנסואה-קונסטנטין, רוזן ברוסאר.

==אילן יוחסין==

==קישורים חיצוניים==

* 
* 

קטגוריה:אבירי מסדר גיזת הזהב
קטגוריה:דוכסי אורליאן
קטגוריה:בית אורליאן
קטגוריה:צרפתים שנולדו ב-1725
קטגוריה:נפטרים ב-1785
דודג' 100 "Kew"

"דודג' 100 "Kew"", שנת 1952
דודג' 100 "Kew" (באנגלית: "Dodge 100 "Kew) היא משאית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1949–1957 והורכבה במפעלי "דודג'" בלונדון ברובע "Kew" .

גוף המשאית נבנה על ידי "Briggs Motor Bodies" והיה משותף ל-"Ford Thames ET6" של פורד ול-"Leyland Comet" של יצרנית הרכב הבריטית "ליילנד מוטורס" ("Leyland Motors" ).

בהודו יוצר דגם "דודג' 100 "Kew"" על ידי יצרנית הרכב ההודית Premier company עד שנת 1980.

==מנועים==
* מנוע דיזל (מתוצרת "Perkins Engines" )
* מנוע בנזין (מנועי קרייזלר מסוג "Chrysler flathead engine" )

==ראו גם==
* קרייזלר
* דודג'
==לקריאה נוספת==
* [https://www.google.co.il/search?q=Dodge+100+%22Kew&tbm=isch&source=iu&ictx=1&fir=PiI7dD1B9hfPAM%253A%252C4TYsAAbIg8RJOM%252C_&usg=__CDjD6eGiEwT0-ilPHEB5jCtfNxc%3D&sa=X&ved=0ahUKEwis7_6v35bbAhXPJFAKHd0LD6cQ9QEINzAD#imgrc=PiI7dD1B9hfPAM: "דודג' 100 "Kew"" - תמונות]

==קישורים חיצוניים==

* 

==הערות שוליים==

קטגוריה:משאיות
קטגוריה:כלי רכב שהושקו ב-1949
100
קטגוריה:כלי רכב אמריקאיים
תוכנית אורנים

תוכנית אורנים הייתה תוכנית מגירה צבאית של צה"ל. התוכנית כללה כניסת צה"ל ללבנון, סילוק מפקדות אש"ף וצבא סוריה מתוכה, והשלטת שלטון נוצרי במדינה, ועל פיה התבצעה הכניסה הצבאית ללבנון בתחילת מבצע שלום הגליל.

==אורנים גדול==
ראשיתה של התוכנית היה בתקופת כהונתו של עזר ויצמן כשר הביטחון. היא הוצגה בפניו כבר באוגוסט 1979, ובהמשך הוצגה בפני שר הביטחון אריאל שרון, ב-30 באוקטובר 1981.

יעדיה המדיניים של התוכנית היו:
* כניסת צה"ל ללבנון, כיתור וכיבוש ביירות, כדי ליצור "סדר חדש" בלבנון.
* חבירה לפלאנגות וסיוע לבשיר ג'ומאייל בשליטה על לבנון.
* גירוש צבא סוריה מאזור הבקאע ועד לבעלבכ.
* גירוש אש"ף לממלכת ירדן, ובכך לגרום לה להיות המדינה הפלסטינית שממזרח לנהר הירדן.
התוכנית נדחתה על ידי הממשלה.

==אורנים קטן==
לאחר דחיית תוכנית "אורנים גדול" הוצגה בפני הממשלה תוכנית "אורנים קטן" שעיקרה היה להרחיק את אש״ף ואת הארטילריה שלו מישובי הצפון ולחסל את תשתיתו בדרום לבנון עד לנהר האוואלי, ("קו 40 הקילומטר"). מתוכנית זו נגזרו היעדים הצבאיים, שכללו שלושה מהלכים עיקריים:
* בגזרה המערבית - תנועה על ציר החוף והתייצבות שתי אוגדות מול ביירות תוך 96 שעות.
* בגזרה המזרחית - תנועת כוח על-עוצבתי בצירי הבקאע, שישמיד את הצבא הסורי תוך 96 שעות.
* בגזרה המרכזית - מהלך אוגף עמוק שיציב אוגדה משוריינת על כביש ביירות - דמשק תוך 48 שעות, לשתי מטרות:
# לחבור לכוחות המכתרים את ביירות בגזרה המערבית.
# לאגוף וללפות בתנועת מלקחיים את הצבא הסורי מעורפו בצפון הבקאע.

==לקריאה נוספת==
* שמעון גולן, שלג בלבנון, משרד הביטחון – ההוצאה לאור, מודן הוצאה לאור, 2017
* זאב שיף, אהוד יערי, מלחמת שולל, הוצאת שוקן, 1984

==קישורים חיצוניים==
* דן נאור, [http://www.researchgate.net/profile/Dan_Naor/publication/324719392_byqwrt_lspr_slg_blbnwn_qblt_hhhltwt_bpyqwd_hlywn_bmlhmt_slwm_hglyl_-_smwn_gwln/links/5adec178a6fdcc29358d95f1/byqwrt-lspr-slg-blbnwn-qblt-hhhltwt-bpyqwd-hlywn-bmlhmt-slwm-hglyl-smwn-gwln.pdf?origin=publication_detail אורנים בארזים], ביקורת ספרים באתר אוניברסיטת אריאל בשומרון, 22 באפריל 2018
* 
* 
* ראובן ארליך, [http://www.terrorism-info.org.il/he/20363 הדרך למלחמת לבנון הראשונה ] באתר המרכז למורשת המודיעין, 80 ביולי 2012
* 
* 
* 

==הערות שוליים==

קטגוריה:מלחמת לבנון הראשונה
יחסי הממלכה המאוחדת – לטביה

[[ראש ממשלת לטביה ואלדיס דומברובסקיס (מימין) נפגש עם ראש ממשלת הממלכה המאוחדת דייוויד קמרון, 2013.]]
יחסי הממלכה המאוחדת–לטביה הם יחסי החוץ בין בריטניה לבין לטביה.

==היסטוריה==
בריטניה מעולם לא הכירה דה-יורה בסיפוח לטביה לברית המועצות אשר התרחש בשנת 1940. בריטניה הכירה בעצמאותה המחודשת של לטביה ב-27 באוגוסט 1991, ובאוקטובר אותה שנה חודשו היחסים הדיפלומטיים בין המדינות.

==יחסים דיפלומטיים==
בריטניה מחזיקה בלטביה שגרירות בריגה, ואילו לטביה מחזיקה בבריטניה שגרירות בלונדון ו-2 קונסוליות בבלפסט, ברמינגהאם, קארדיף, אדינבורו, גלאזגו, גרנזי, ליברפול וניוקאסל.

==קישורים חיצוניים==

== הערות שוליים ==
לואיז הנרייט דה בורבון

לואיז הנרייט דה בורבון (בצרפתית: Louise Henriette de Bourbon; 20 ביוני 1726 - 9 בפברואר 1759), הייתה אשתו של לואי פיליפ הראשון, דוכס אורליאן וסבתו של לואי פיליפ, מלך הצרפתים.

==ביוגרפיה==
לואיז הנרייט נולדה ב-20 ביוני 1726 בפריז, ללואי ארמנד השני, נסיך קונטי וללואיז אליזבת דה בורבון, בתם של לואי, נסיך קונדה ולואיז פרנסואז דה בורבון, דוכסית בורבון. בשנת 1727 מת אביה, שהיה אדם גס והתעלל רבות באמה, ואחיה לואי פרנסואה, נסיך קונטי ירש את תאריו.

ב-17 בדצמבר 1743 התחתנה לואיז הנרייט עם לואי פיליפ הראשון, דוכס אורליאן, בנישואין שנועדו להביא לפיוס בין בית אורליאן לבית קונטי, ממנו נולדו לה 3 ילדים. בתחילה היו היחסים ביניהם מעולים, אולם עד מהרה החלה לואיז הנרייט לבגוד בבעלה ולנהל חיים שערורייתיים, מה שגרם לחמותה לסרב להכיר בילדיה כילדים חוקיים.

ב-9 בפברואר 1759 מתה לואיז הנרייט בפאלה רויאל כשהיא מוקפת בבעלה ובילדיה, ומותה השפיע קשות על בעלה.

==משפחתה==
ב-17 בדצמבר 1743 התחתנה לואיז הנרייט עם לואי פיליפ הראשון, דוכס אורליאן, ממנו נולדו לה 3 ילדים:
* בת מתה (1745).
* לואי פיליפ השני, דוכס אורליאן (1747–1793), התחתן עם לואיז מארי אדלייד דה בורבון, דוכסית אורליאן.
* בתילד ד'אורליאן (1750–1822), התחתנה עם לואי אנרי השני, נסיך קונדה.

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1726
קטגוריה:נפטרות ב-1759
חזיר אנטולי

חזיר אנטולי (שם מדעי: Sus scrofa libycus) הוא תת-מין של חזיר בר האנדמי לעבר הקווקז, טורקיה, ארץ ישראל ויוגוסלביה. כמו כן, ישנה השערה שהחזיר האנטולי עשוי להיות אחד האבות של החזירים של היום. 
חזיר זה הוא אוכל-כול.
== קישורים חיצוניים ==

* [http://eol.org/pages/13831460/overview חזיר אנטולי], באנציקלופדיה של החיים
* 
* 
* 

קטגוריה:טקסונים שתוארו בידי ג'ורג' רוברט גריי
קטגוריה:ארץ ישראל: מכפילי פרסה
קטגוריה:חזיריים
קטגוריה:בעלי חיים שתוארו ב-1868
מלון לאונרדו קלאב ים המלח

מלון לאונרדו קלאב ים המלח הוא בית מלון המבוסס על שיטת הכל כלול השוכן על שפת ים המלח בחמי זוהר. לאונרדו קלאב מנוהל על ידי מלונות לאונרדו שבבעלות רשת מלונות פתאל. צורת המבנה מדורגת.

== היסטוריה ==
עבודות לבניית המלון החלו בראשית 1981. המלון נבנה על ידי חברת הבניה מתתיהו ליפשיץ בשותפות עם חברות מלונות ים סוף. המלון נפתח בתחילת 1989 בשם מלון סונסטה. מנכ"ל המלון הראשון היה דוד פתאל. בחודשיו הראשונים הפסיד המלון כסף רב. בשנת 1990 היה למלון תפוסה של 67%.

בשנת 1994 נרכש המלון על ידי חברת ליפשיר ועבר להקרא נירוונה ים המלח. התפוסה במלון הייתה 76% בשנת 1996. באוקטובר 1997 הונח אבן פינה לאגף חדש של המלון בן 220 חדרים, שיתווספו על האגף הישן שכלל 207 חדרים וביחד כלל המלון 388 חדרים. בשנת 2001 עבר המלון לניהול רשת פתאל. בשנת 2005 רכשה רשת פתאל את המלון, שנקרא אז מג'יק נירוונה, מידי ליפשיר.

<gallery>
leonardoclub20.JPG|מבט על המלון מכיוון הים
</gallery>

==הערות שוליים==

קטגוריה:פתאל
קטגוריה:מועצה אזורית תמר: מבנים
לאונרדו קלאב ים המלח
קטגוריה:עין בוקק
לואי ז'אן מארי דה בורבון, דוכס פנתייבר

לואי ז'אן מארי דה בורבון, דוכס פנתייבר (בצרפתית: Louis-Jean-Marie de Bourbon, duc de Penthièvre; 16 בנובמבר 1725 - 4 במרץ 1793), היה סבו של לואי פיליפ, מלך הצרפתים.

==ביוגרפיה==
לואי ז'אן מארי נולד ב-16 בנובמבר 1725 בטירת רמבויה, ללואי אלכסנדר, רוזן טולוז, בנו הבלתי-חוקי של לואי הארבעה עשר, מלך צרפת, ולמארי ויקטואר דה נואיי, בתם של אן ז'ול דה נואיי ומארי פרנסואז דה בורנונוויל. בשנת 1737 מת אביו, ולואי ז'אן מארי ירש את תאריו, שכללו אף את התארים אדמירל צרפת, מרשל צרפת ומושל ברטאן. בשנת 1740 הוא קיבל דרגת לוטננט גנרל בצבא הצרפתי, ובמהלך מלחמת הירושה האוסטרית הוא נלחם תחת פיקודו של דודו אדריאן מוריס דה נואיי.

בצעירותו הועלתה הצעה לחתנו עם לואיז הנרייט דה בורבון, אולם אמה העדיפה לחתנה עם לואי פיליפ הראשון, דוכס אורליאן. בשנת 1744 התחתן לואי ז'אן מארי עם מריה תרזה פליסיטס ד'אסטה, בתם של פרנצ'סקו השלישי ד'אסטה, דוכס מודנה ושארלוט אגליי ד'אורליאן, ממנה נולדו לו 7 ילדים. בשנת 1754 מתה אשתו, מה שהיווה בשבילו מכה קשה, והוא לא התחתן שוב לאחר מכן. לאחר מכן התגורר לואי ז'אן מארי בטירותיו והתרחק מחצר המלוכה בארמון ורסאי, והשקיע את מירב זמנו בפילנתרופיה.

לאחר המהפכה הצרפתית הוא העניק מקלט לסופר והמשורר ז'אן-פייר קלארי דה פלוריאן, שהיה קודם לכן עוזרו. בשנת 1791 הוא עבר להתגורר בוורנון, ובשל פעולות הצדקה שלו לא נפגע מהרדיקלים המהפכניים. בספטמבר 1792 נרצחה כלתו מריה תרזה לואיזה מסבויה, נסיכת למבל באכזריות, ובינואר 1793 הוצא להורג דודנו לואי השישה עשר, מלך צרפת. ב-4 במרץ 1793 מת לואי ז'ן מארי, ולאחר מותו פרצו מהפכנים רדיקליים לביתו, והשחיתו רבות מהיצירות שהיו מוחזקות בו.

==משפחתו==
בשנת 1744 התחתן לואי ז'אן מארי עם מריה תרזה פליסיטס ד'אסטה, בתם של פרנצ'סקו השלישי ד'אסטה, דוכס מודנה ושארלוט אגליי ד'אורליאן, ממנה נולדו לו 7 ילדים:
* לואי מארי, דוכס רמבוילט (1746–1749).
* לואי אלכסנדר, נסיך למבל (1747–1768), התחתן עם מריה תרזה לואיזה מסבויה, נסיכת למבל.
* ז'אן מארי, דוכס שאטווילן (1748–1755).
* וינסנט, רוזן גנגאן (1750–1752).
* מארי לואיז דה בורבון (1751–1753).
* לואיז מארי אדלייד דה בורבון, דוכסית אורליאן (1753–1821), התחתנה עם לואי פיליפ השני, דוכס אורליאן.
* לואי מארי פליטה דה בורבון (1754).

==אילן יוחסין==

==קישורים חיצוניים==

* 

קטגוריה:בית בורבון
קטגוריה:צרפתים שנולדו ב-1725
קטגוריה:צרפתים שנפטרו ב-1793
מריה תרזה פליצ'יטה ד'אסטה

מריה תרזה פליצ'יטה ד'אסטה (באיטלקית: Maria Teresa Felicita d'Este; 6 באוקטובר 1726 - 30 באפריל 1754), הייתה סבתו של לואי פיליפ, מלך הצרפתים.

==ביוגרפיה==
מריה תרזה פליצ'יטה נולדה ב-6 באוקטובר 1726 במודנה, לפרנצ'סקו השלישי ד'אסטה, דוכס מודנה ולשארלוט אגליי ד'אורליאן, בתם של פיליפ השני, דוכס אורליאן ופרנסואז מארי דה בורבון. בשנת 1744 התחתנה מריה תרזה עם לואי ז'אן מארי דה בורבון, דוכס פנתייבר, ממנו נולדו לה 7 ילדים. ב-30 באפריל 1754 מתה מריה תרזה פליצ'יטה בטירת רמבויה, מה שהיווה בשביל בעלה מכה קשה, והוא לא התחתן שוב לאחר מכן. 

במהלך המהפכה הצרפתית נרצחה כלתה מריה תרזה לואיזה מסבויה, נסיכת למבל באכזריות, וחתנה לואי פיליפ השני, דוכס אורליאן הוצא להורג בגיליוטינה.

==משפחתה==
בשנת 1744 התחתנה מריה תרזה פליצ'יטה עם לואי ז'אן מארי דה בורבון, דוכס פנתייבר, ממנו נולדו לה 7 ילדים:
* לואי מארי, דוכס רמבויה (1746–1749).
* לואי אלכסנדר, נסיך למבל (1747–1768), התחתן עם מריה תרזה לואיזה מסבויה, נסיכת למבל.
* ז'אן מארי, דוכס שאטווילן (1748–1755).
* וינסנט, רוזן גנגאן (1750–1752).
* מארי לואיז דה בורבון (1751–1753).
* לואיז מארי אדלייד דה בורבון, דוכסית אורליאן (1753–1821), התחתנה עם לואי פיליפ השני, דוכס אורליאן.
* לואי מארי פליטה דה בורבון (1754).

==אילן יוחסין==

==קישורים חיצוניים==

קטגוריה:בית אסטה
קטגוריה:ילידות 1726
קטגוריה:נפטרות ב-1754
Girls (שיר של ריטה אורה)

"Girls" (בעברית: בנות) הוא סינגל שהוקלט על ידי הזמרת-יוצרת הבריטית ריטה אורה, הראפרית האמריקאית קארדי בי והזמרות ביבי רקסה וצ'ארלי XCX. השיר יצא לאור ב-11 במאי 2018, כסינגל השלישי מתוך אלבומה השני של אורה, Phoenix.

עם יציאתו נכנס השיר אל המקום העשרים ושתיים במצעד הסינגלים הבריטי, והראשון במצעד שבניו זילנד.

== רקע וכתיבה ==
השיר נכתב על ידי קארדי בי, ריטה אורה, ביבי רקסה, קלנרד רפאל, אלי טמפוסי, ג'וני קופר, ג'ורדן ת'ורפ, בריאן לי, אנדרו וואט ובנג'מין דיל והופק על ידי קופר, וואט ובן ביליונס. את השיר ביצעה אורה ברדיו BBC ב-28 במאי 2018, ביחד עם צ'ארלי XCX.

סוגו של השיר הוא פופ, תוף שמשולבים בו קטעים של היפ הופ.

== וידאו קליפ ==
לפני שיצא הווידאו קליפ הרשמי של השיר, העלתה אורה לערוצה את קליפ המילים של השיר. קליפ המילים הפך במהרה לוויראלי, ונכון לדצמבר 2019, מונה הצפיות שלו עומד על 30 מיליון צפיות. ב-6 ביוני 2018, פורסם באופן רשמי הקליפ של השיר.

נכון לדצמבר 2019, מונה הצפיות של הקליפ עומד על למעלה מ-65 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ברזיל (Pro-Música Brasil)<ref></ref>
|פלטינה 2×
|80,000
|-
!בריטניה (BPI)
|כסף
|200,000<small></small>
|-
!פולין (ZPAV)<ref></ref>
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
| rowspan="2" |11 במאי 2018
|הזרמת מוזיקה • הורדה דיגיטלית
| rowspan="4" |רגילה
|אטלנטיק
| rowspan="2" |
|-
!איטליה
|רדיו להיטים
|האחים וורנר
|-
!ארצות הברית
|22 במאי 2018
|רדיו שירים קצביים
|האחים וורנר • אטלנטיק
|
|-
! rowspan="3" |בריטניה
|25 במאי 2018
|רדיו להיטים עכשוויים
|האחים וורנר
|
|-
|8 ביוני 2018
| rowspan="2" |הורדה דיגיטלית
| rowspan="2" |רמיקס
| rowspan="2" |אטלנטיק
|
|-
|15 ביוני 2018
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ריטה אורה
קטגוריה:שירי קארדי בי
קטגוריה:שירי ביבי רקסה
קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי בריאן לי
קטגוריה:שירים שנכתבו על ידי קארדי בי
קטגוריה:שירים שנכתבו על ידי ריטה אורה
קטגוריה:שירי להט"ב
קטגוריה:סינגלים בהוצאת אטלנטיק רקורדס
משאב - יזום ופיתוח

משאב - יזום ופיתוח בע"מ, המוכרת בשם המקוצר משאב, היא חברת החזקות ישראלית הפועלת בתחומי התשתיות, היבוא והאנרגיה. החברה נמצאת בבעלותה של כלל תעשיות, הנמצאת משנת 2012 בשליטת לאונרד בלווטניק.

==היסטוריה==
משאב הוקמה בשנת 1963 כחברת החזקות, החזקתה העיקרית היא נשר מפעלי מלט ישראליים. עד שנת 1998 הייתה החברה בבעלות משותפת של כלל תעשיות וכור תעשיות, כשעברה לבעלות מלאה של כלל תעשיות במסגרת עסקאות למכירות הדדיות של החזקות משותפות, בה גם עברה השליטה בחברת ECI Telecom לכור. באותה שנה גם מכרה לאיש העסקים ישראל בורוביץ את השליטה בחברת גרנית הכרמל (שהיא בעצמה חברת החזקות המחזיקה בין השאר בבעלות על החברות: סונול, סופרגז ויצרנית המצברים וולקן).

בשנת 1996, רכשה משאב 24% ממניותיה של "קבוצת גולד בונד בע"מ", שעיסוקה העיקרי הוא הפעלת מסוף מטענים ומחסני ערובה בנמל אשדוד, ובהמשך רכשה "גולד בונד" כ-25% ממניות מספנות ישראל. בשנת 1998, מכרה את החזקתה ב"גולד בונד" אך רכשה ישירות 19% ממספנות ישראל. בשנת 2017, נמכרה ההחזקה של משאב במספנות ישראל לאחר שהחלה לייבא מלט לישראל ולהתחרות בחברת נשר.

בשנת 2001, מכרה כלל תעשיות 25% ממניות החברה לחברת המלט האירית CRH לפי שווי של כ-600 מיליון דולר. כתוצאה מהמכירה ירדה כלל תעשיות לאחזקה של 75% במשאב. 

בשנת 2004, הוקמה חברת הבת משאב אנרגיה, במטרה לרכז תחתיה את פעילות החברה בתחום האנרגיה ולהיכנס לתחום ייצור החשמל, וגייסה לשם כך סכום של 200 מיליון שקל. בדצמבר 2006 ,חתמה משאב עם חברת EMG על הסכם לרכישת גז טבעי ממצרים לתקופה של 15 שנה (שדה הגז תמר עדיין לא התגלה באותה עת), לצורך הקמת תחנת כוח לייצור חשמל באמצעות גז טבעי אשר יספק את עיקר החשמל שייוצר בו למפעל נשר ברמלה ויוזיל את עלויות האנרגיה של נשר. בסוף שנת 2009 השלימה משאב, את הקמתה של תחנת כוח בחצר מפעל נשר תעשיות מלט בהספק של 45 מגה-ואט בהשקעה כוללת של 150 מיליון שקל. בהמשך הורחב כושר הייצור להספק של 120 מגה-ואט. 

בשנת 2005, גייסה החברה 200 מיליון שקל באיגרות חוב שנסחרו בבורסה לניירות ערך בתל אביב (עד מועד פדיונם). 

בשנת 2009, ניסתה חברת משאב לרכוש את חברת חומרי הבניין השנייה בגודלה בישראל, הנסון ישראל, אך נסוגה מהעסקה בשל התנגדותה של הממונה על ההגבליים העסקיים, רונית קן, עקב חשש מפגיעה בתחרות בתחום חומרי הבנייה בישראל. 

בשנת 2015, כלל תעשיות רכשה בחזרה את ההחזקות של CRH האירית במשאב.

==החזקות==
* נשר מפעלי מלט ישראליים (100%)
** קבוצת תעבורה (50%)
* משאב אנרגיה (100%)
** חברת "נשרים אנרגיה מובילה" - בעלת תחנת כוח בטכנולוגיה של מחזור משולב בהספק של 120 מגה-ואט הנמצאת במתחם מפעל המלט נשר ברמלה. 
** חברת "אגירה שאובה בנשר" המבקשת לבנות מתקן של אגירה שאובה בהספק של כ-220 מגה-ואט בנשר, שישתרע בין שטח מחצבות מפעלי נשר שעל הר הכרמל לבין בריכת אגירת מים האמורה להיבנות בשטח מפעל נשר חיפה, סמוך לנחל הקישון. הפרויקט בוטל בשנת 2010.

===החזקות בעבר===
* "קבוצת גולד בונד" (19%)
** מספנות ישראל (25%) 
* גרנית הכרמל
** סונול
** סופרגז

== קישורים חיצוניים ==
* 
* גיא רולניק, [http://www.guyrolnik.com/?p=1335 המשאב העיקרי של קונצרן כלל] אוגוסט 27, 1995

==הערות שוליים==

קטגוריה:ישראל: תעשייה
קטגוריה:חברות החזקות ישראליות
קטגוריה:תל אביב-יפו: חברות
קטגוריה:כור תעשיות
קטגוריה:ישראל: חברות שהוקמו ב-1963
קטגוריה:כלל תעשיות
Push Back

"Push Back" (לעיתים מעוצב כ-"PUSH BACK"; בעברית: "לדחוף בחזרה") הוא סינגל שהוקלט על ידי זמר האר אנד בי ני-יו, הזמרת האמריקאית ביבי רקסה וסטפלון דון. השיר יצא לאור ב-30 במרץ 2018, כסינגל מתוך אלבומו השביעי של ני-יו, Good Man.

השיר יצא באופן רשמי בארצות הברית ב-17 באפריל 2018.

== רקע וכתיבה ==
השיר נכתב על ידי פזמונאים ומלחינים רבים, ביניהם ניתן למנות את ני-יו, סטארגייט שגם הפיק אותו, ביבי רקסה, סטפלון דון וכולי. השיר הוא שיר בסגנון הדאנסהול, המאפיין כמה שירים נוספים מתוך אלבומו של ני-יו.

על השיר דיבר ני-יו בראיון אשר נערך איתו בסמוך להוצאתו כסינגל.

== וידאו קליפ ==
הווידאו קליפ המלא שצולם עבור השיר יצא לאור ב-10 באפריל 2018, והועלה לערוצו של ני-יו בסמוך לכך. הקליפ בוים על ידי ג'יימס לירס, ונכון להיום מונה הצפיות שלו עומד על קרוב ל-30 מיליון צפיות.

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!ארצות הברית
|17 באפריל 2018
|רדיו להיטים
|מוטאון
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ני-יו
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:שירי דאנסהול
קטגוריה:סינגלים בהוצאת מוטאון
אליעזר יודקובסקי

אליעזר שלמה יודקובסקי (באנגלית: Eliezer Shlomo Yudkowsky, נולד ב-11 בספטמבר 1979) הוא חוקר בינה מלאכותית, סופר והוגה דעות יהודי אמריקאי, הידוע בעיקר בשל הפצת הרעיון של בינה מלאכותית ידידותית. הוא מייסד ועמית מחקר במכון לחקר הבינה המלאכותית (MIRI), מכון מחקר פרטי ללא מטרות רווח השוכן בברקלי, קליפורניה. אין לו השכלה פורמלית, שכן מעולם לא למד בתיכון או במכללה. עבודתו על האפשרות של סכנה קיומית לאנושות מפיצוץ אינטליגנציה השפיעה על ספרו של הפילוסוף ניק בוסטרום: Superintelligence: Paths, Dangers, Strategies.

== כתיבה רציונלית ==
בין 2006 ל־2009 יודקובסקי ורובין הנסון היו הכותבים העיקריים בבלוג Overcoming Bias, העוסק במדעי הקוגניציה והחברה אשר פעל בחסות המכון לעתיד האנושות. בפברואר 2009 ייסד יודקובסקי את הבלוג LessWrong, "בלוג קהילתי המוקדש לזיקוק האמנות של החשיבה הרציונלית".

יודקובסקי כתב גם מספר סיפורי מדע בדיוני. המצליח מבניהם, הפאנפיק הארי פוטר והשיטה הרציונלית משתמש בחלקים מעלילת ספרי הארי פוטר של ג'יי קיי רולינג, ומשתמש בהם להמחשת עקרונות הרציונליות וצורת חשיבה מדעית. הניו יורקר תיאר את "הארי פוטר והשיטה הרציונלית" בתור כתיבה מחדשת של האפוס של רולינג "בניסיון להסביר את הקסם של הארי באמצעות השיטה המדעית".

מעל 300 פוסטים מאת יודקובסקי שפורסמו בבמות שונות נאספו על ידי המכון למחקר בינה מלאכותית ב־2015 וראו אור בתור ספר אלקטרוני שכותרתו "רציונליות: מבינה מלאכותית ועד זומבים" (באנגלית: Rationality: from AI to Zombies. ספרו האחרון נקרא Inadequate Equilibria: Where and How Civilizations Get Stuck .

== השקפות אישיות ==
יודקובסקי מזדהה בתור אתאיסט וליברטריאן. הוא תומך בקריוניקה וחתום על הצהרת מכון הקריוניקה.

== משפחתו ==
אחיו הצעיר, יהודה נתן יודקובסקי, מת בשנת 2004 בהיותו בן תשע עשרה.

יודקובסקי קיים נישואים פתוחים עם בְּרִיֵין יודקובסקי מבית סטרול. הם נישאו בשנת 2013 והתגרשו ב־2018..

== פרסומים אקדמיים ==
<div class="mw-content-ltr">
* 
* 
* 
* 
* 
* 
* 
* </div>

== קישורים חיצוניים ==

* 

* [https://intelligence.org/ המכון לחקר הבינה המלאכותית] (MIRI)
* הבלוג [https://www.lesswrong.com/ LessWrong]
* אתר התרגום העברי ל[http://rationality.co.il/ הארי פוטר והשיטה הרציונלית]

== הערות שוליים ==

קטגוריה:פילוסופים של תורת ההכרה
קטגוריה:פילוסופים יהודים אמריקאים
קטגוריה:אתאיסטים יהודים
קטגוריה:אתאיסטים אמריקאים
קטגוריה:חוקרי בינה מלאכותית אמריקאים
קטגוריה:חוקרי בינה מלאכותית יהודים
קטגוריה:סטטיסטיקאים בייסיאניים
קטגוריה:סטטיסטיקאים יהודים אמריקאים
קטגוריה:אמריקאים שנולדו ב-1979
כביש 754

כביש 754 - הוא כביש אורך אזורי בצפון ישראל המחבר את כביש 77 והגליל התחתון אל נצרת.

== מבנה הכביש ==
הכביש שאורכו 8.5 קילומטרים הוא כביש בעל נתיב אחד לכל כיוון לכל אורכו אשר מתחיל מצומת בית רימון על כביש 77 מצפון, עולה לכיון דרום דרך כפר כנא כאשר הוא משמש ככביש הראשי של הכפר, ממשיך בכיון דרום-מערב עד לצומת הכניסה למשהד ופונה לכיון דרום עד לצומת הכניסה לריינה כאשר לאחר הצומת הכביש חוזר ופונה לכיון דרום- מערב ומשמש כציר הראשי של ריינה עד לסיומו ברחוב הגליל בנצרת.

הכביש בעיקר במקטע צומת בית רימון - צומת הכבישים 79/6400 עמוס מאוד ויוצר עומסי תנועה כבדים המשפעים על האזור ועל הכניסה ליישובים הסמוכים אליו, על פי תוכניות אמור הכביש להיות מורחב לכביש דו נתיבי בקטע בין כפר כנא לצומת הכבישים 6400/79, בנוסף צפוי להיבנות כביש עוקף כפר כנא ממזרח שיקרא "כביש 6500".

== צמתים ומחלפים לאורך הכביש ==
{| class="wikitable" border=1 cellpadding=1
!קילומטרים
!שם
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 754 מצפון לדרום
|-
| align="center" | 0
| align="center" | מחלף בית רימון
| align="center" |כפר כנא
|align="center" | 
|-
| align="center" | 3.9
| align="center" | צומת שביל ישראל- משהד צפון
| align="center" | משהד
| align="center" | רחוב שביל ישראל, כניסה למשהד
|-
| align="center" | 4.9
| align="center" | צומת ללא שם (לעיתים צומת משהד)
| align="center" | ריינה, נוף הגליל
| align="center" | 
|-
| align="center" | 8.4
| align="center" | צומת נצרת צפון
| align="center" | נצרת, נוף הגליל
| align="center" | 
|-
| align="center" | 8.5
| align="center" | צומת רחוב הגליל/כביש 700
| align="center" | נצרת
| align="center" | 
|}

== הערות שוליים ==

קטגוריה:ישראל: כבישים
קטגוריה:הגליל התחתון: כבישים צמתים ומחלפים
קטגוריה:נצרת: תחבורה
קטגוריה:נוף הגליל: תחבורה
קטגוריה:כפר כנא
קטגוריה:ריינה
פסגת קינג (קולומביה הבריטית)

פסגת קינג (באנגלית: King Peak) היא הר בהרי הרוקי הקנדיים, בפרובינציית קולומביה הבריטית שבקנדה.

גובהו של ההר הוא 2,848 מטרים מעל פני הים, והוא מתנשא לגובה של 918 מטרים מעל סביבתו (מעל מעבר גריזלי).

ההר נמצא במרחק של 28 קילומטרים מהר נורמנדי.

== קישורים חיצוניים ==
* [https://web.archive.org/web/20180522042343/http://en-ca.topographic-map.com/places/King-Peak-567284/ מפה טופוגרפית של אזור פסגת קינג]
* [https://www.yr.no/place/Canada/British_Columbia/King_Peak/ מזג אוויר עדכני עבור פסגת קינג]
** [https://www.yr.no/place/Canada/British_Columbia/King_Peak/statistics.html סטטיסטיקות מזג אוויר עבור פסגת קינג]

==הערות שוליים==

קינג
קינג
פסגת קינגס (קולומביה הבריטית)

פסגת קינגס (באנגלית: Kings Peak) היא הר הממוקם ברכס נהר אלק, על האי ונקובר, בפרובינציית קולומביה הבריטית שבקנדה.

גובהו של ההר 2,065 מטרים מעל פני הים, והוא מתנשא לגובה של 328 מטרים מעל סביבתו. להר כתף נמוכה הידועה בשם פסגת קווינס (מילולית: "פסגת המלכות" - בשל קרבתה ל"פסגת קינגס" - מילולית: "פסגת המלכים").

ההר ממוקם בשטח הפארק הפרובינציאלי סטרתקונה, 25 קילומטרים צפונית לנהר גולד, ו-2 קילומטרים צפונית להר אלקהורן.

פסגת קינה היא ההר הכי מתוייר על האי ונקובר, וזאת בשל קלות ההגעה אל ההר מהעיר ונקובר, וסמיכותו של ההר לכביש המהיר 28.

==היסטוריה==
===שם ההר===
שם ההר הופיע לראשונה במפה משנת 1919 ואומץ רשמית ב-76 בינואר 1949.

===הטיפוס על ההר===
העלייה הראשונה לפסגת ההר בוצעה על ידי ו. ר. קנט (W. R. Kent) וו. ו. אורקוהרט (W. W. Urquhart) בשנת 1913.

== קישורים חיצוניים ==
* [https://apps.gov.bc.ca/pub/bcgnws/names/4558.html פסגת קינגס] באתר ממשלת קולומביה הבריטית
* [https://web.archive.org/web/20060407135505/http://www.env.gov.bc.ca/bcparks/explore/parkpgs/strathco.html מידע על הפארק הפרובינציאלי סטרתקונה]
* [https://web.archive.org/web/20120518055602/http://www.rockclimbing.com/routes/North_America/Canada/British_Columbia/Vancouver_Island_North/Strathcona_Park/Kings_Peak/ פסגת קינגס] באתר rockclimbing
* [https://www.google.com/maps/place/49%C2%B039'37.7%22N+125%C2%B050'14.7%22W/@49.6574116,-128.2885781,821402m/data=!3m1!1e3!4m5!3m4!1s0x0:0x0!8m2!3d49.66047!4d-125.83741?hl=en תצלום לוויין של פסגת קינגס]
* [https://www.summitpost.org/king-s-peak/151183 פסגת קינגס] באתר summitpost
* [http://www.trailpeak.com/trail-King-s-Peak-near-Campbell-River-BC-2706 תיאור מסלול הטיפוס לפסגת קינגס] באתר trailpeak
* [http://www.surfingvancouverisland.com/hike/kingspeaktrail.htm מידע למטפסים, ותמונות ממסלול הטיפוס לפסגת קינגס]
* [https://www.mountainproject.com/area/110940662/kings-peak מידע עדכני למטפסים על פסגת קינגס]
* [https://www.yr.no/place/Canada/British_Columbia/Kings_Peak/ מזג אוויר עדכני עבור פסגת קינגס]
** [https://www.yr.no/place/Canada/British_Columbia/Kings_Peak/statistics.html סטטיסטיקות מזג אוויר עבור פסגת קינגס]
** [https://www.mountain-forecast.com/peaks/Kings-Peak-British-Columbia/forecasts/2065 מזג אוויר עדכני עבור פסגת קינגס לפי גבהים]
* 

== הערות שוליים ==

קינגס
ניק קלאת'ס

ניקולס ויליאם "ניק" קלאת'ס (ביוונית: Νικόλαος Γουίλλιαμ "Νικ" Καλάθης; נולד ב-7 בפברואר 1989) הוא כדורסלן אמריקאי-יווני, המשחק בעמדת הרכז בקבוצת מונקו ובנבחרת יוון.

הוא אחיו הצעיר של כדורסלן העבר פט קלאת'ס.

==קריירה==
===פנאתינייקוס===
קלאת'ס נבחר במקום ה-45 בדראפט 2009 על ידי מינסוטה טימברוולבס, אך בחר לשחק בליגה היוונית וחתם בפנאתינייקוס על חוזה ל-3 עונות תמורת 2.4 מיליון אירו. בעונתו הראשונה זכתה פנאתינייקוס באליפות יוון, וקלאת'ס רשם ממוצעים של 5.4 נקודות, 2.0 אסיסטים ו-2.2 ריבאונדים למשחק.

ב-2011, בחצי גמר היורוליג נגד מונטפסקי סיינה, קלע 17 נקודות, מסר 2 אסיסטים, לקח 6 ריבאונדים ועזר לקבוצתו לעלות לגמר. במשחק הגמר גברה פנאתינייקוס על מכבי תל אביב וזכתה ביורוליג. במשחק קלאת'ס רשם 4 נקודות, 6 אסיסטים ו-2 חטיפות.

===לוקומוטיב קובאן===
בקיץ 2012 חתם קלאת'ס על חוזה לשנתיים בלוקומוטיב קובאן הרוסית, והוביל את הקבוצה לזכייה ביורוקאפ ב-2013 כשהוא קולע 12.9 נקודות, לוקח 5.9 ריבאונדים ומוסר 6.6 אסיסטים בממוצע למשחק ביורוקאפ.

===ממפיס גריזליס===
דאלאס מאבריקס קיבלה את הזכויות על קלאת'ס ממינסוטה והעבירה אותן לממפיס גריזליס. ב-20 באוגוסט 2013 חתם קלאת'ס לשנתיים בממפיס מליגת ה-NBA. בפברואר 2014 נבחר קלאת'ס לרוקי החודש עם 10.7 נקודות, 4.6 אסיסטים ו-3.6 ריבאונדים בממוצע למשחק.

ב-18 באפריל 2014 הושעה קלאת'ס מ-20 משחקים ב-NBA לאחר שנמצא בדמו חומר בשם טמוקסיפן. ממפיס וארגון השחקנים ב-NBA מחו על ההחלטה להשעותו בטענה שהחומר אינו משפר ביצועים.

===פנאתינייקוס===
ב-15 ביולי 2015 חזר קלאת'ס לפנאתינייקוס כשחתם על חוזה ל-3 עונות במועדון.

בעונת 2017/2018 ביורוליג נבחר קלאת'ס לחמישיית העונה ביורוליג לאחר שרשם 14.5 נקודות, 3.8 ריבאונדים ו-8.0 אסיסטים בממוצע למשחק במפעל.

במחזור הסיום של עונת 2018/2019 ביורוליג רשם 11 נקודות, 12 ריבאונדים ו-18 אסיסטים והפך לשחקן השני בהיסטוריית היורוליג להשיג טריפל דאבל. בעונת 2019/20 של היורוליג הפך לשחקן השני בהיסטוריית היורוליג בכמות האסיסטים שלו. בסיום העונה נבחר בפעם השנייה ברציפות לחמישיית העונה ביורוליג.

===ברצלונה===
ב-9 ביולי 2020 חתם קלאת'ס בברצלונה.

פנרבחצ’ה

ב-23 באוגוסט 2022 חתם קלאת׳ס בפנרבחצ׳ה.

מונקו

ב-17 ביוני 2024 חתם קלאת'ס במונקו.

== נבחרת לאומית ==
קלאת'ס זומן לראשונה לנבחרת יוון לקראת יורובאסקט 2009 וזכה איתם במדליית ארד. את הטורניר סיים קלאת'ס שהוא במקום הרביעי בחטיפות עם 1.6 למשחק. בנוסף רשם 4.1 נקודות, 2.1 ריבאונדים ושני אסיסטים, ב-17 דקות למשחק.

באליפות העולם 2010, קלאת'ס רשם 4.5 נקודות, 2.2 ריבאונדים ו-2.5 אסיסטים במהלך הטורניר.

בנוסף שיחק ביורובאסקט 2011, באליפות העולם 2014, ביורובאסקט 2015 וביורובאסקט 2017.

== קישורים חיצוניים ==

==הערות שוליים==

קטגוריה:כדורסלנים אמריקאים
קטגוריה:כדורסלני ברצלונה
קטגוריה:כדורסלני פנאתינאיקוס
קטגוריה:כדורסלני לוקומוטיב קובאן
קטגוריה:כדורסלני ממפיס גריזליס
קטגוריה:כדורסלנים יוונים
קטגוריה:כדורסלני נבחרת יוון
קטגוריה:פלורידה: כדורסלנים
קטגוריה:כדורסלנים שהורשעו באימרוץ
קטגוריה:כדורסלני אוניברסיטת פלורידה
קטגוריה:אמריקאים שנולדו ב-1989
פסגת קינגס (איידהו)

פסגת קינגס (באנגלית: Kings Peak) הוא הר במחוז בנווה, במדינת איידהו שבארצות הברית.

גובה הפסגה 1,060 מטרים מעל פני הים. ההר מתנשא לגובה של 112 מטרים מעל סביבתו.

הפסגה ממוקמת 1.6 קילומטרים דרומית מערבית לעיירה סנט מאריז. 

==קישורים חיצוניים==
* [https://geonames.usgs.gov/apex/f?p=gnispq:3:0::NO::P3_FID:397835 פסגת קינגס] באתר הסקר הגאולוגי של ארצות הברית
* [https://www.topozone.com/idaho/benewah-id/summit/kings-peak/ מפה טופוגרפית של פסגת קינגס]
* [http://www.peakbagger.com/peak.aspx?pid=76382 פסגת קינגס] באתר peakbagger
* [http://markjonesoutdoors.com/blog/2016/12/2/backpacking-to-utahs-highpoint-kings-peak תיאור מסלול הטיפוס על פסגת קינגס]
* [https://www.mountain-forecast.com/peaks/Kings-Peak-Idaho נתוני מזג אוויר עדכניים לפי גבהים]
* [https://vimeo.com/104771241 מבט אווירי על אזור פסגת קינגס]
* [https://www.meteoblue.com/en/weather/forecast/week/kings-peak_united-states-of-america_5597816 מזג אוויר עדכני עבור פסגת קינגס]

==הערות שוליים==

קינגס
יחסי אינדונזיה–אקוודור

נציגים משתי המדינות חותמים על [[אמנה למניעת כפל מס בטקס בקיטו, 2013]]
יחסי אינדונזיה–אקוודור הם היחסים הדיפלומטיים שבין רפובליקת אינדונזיה לבין רפובליקת אקוודור. שתי המדינות הן חברות בארגון המדינות הבלתי מזדהות.

== היסטוריה ==
היחסים בין המדינות כוננו ב-29 באפריל 1980, מאז שתי המדינות מקיימות שיתופי פעולה דו צדדיים בנושאים רבים. עד 2004, אינדונזיה הייתה מיוצגת על ידי שגרירות בקראקס ואקוודור הייתה מיוצגת על ידי שגרירות בטוקיו. בשנת 2004, אקוודור פתחה את שגרירותה בג'קרטה. מאז, היחסים בין המדינות השתפרו אף יותר. צנטריפוגה

ביוני 2011, נפתחה רשמית השגרירות האינדונזית באקוודור. מאז, היחסים בין המדינות נשארו טובים. שתי המדינות קיימו גם וועדות משותפות בשנים 2010–2011 בג'קרטה, במפגשים אלו שתי הממשלות הצהירו כי בכוונתם להגביר את שיתוף הפעולה המסחרי, התקשורתי, התרבותי, חברתי, החינוכי ועוד.

=== הסכמים דיפלומטיים ===
* הסכם בדבר שיתוף הפעולה הכלכלי - 9 בנובמבר 2005
* הסכם בדבר הקמת הוועדה המשותפת - 14 ביולי 2006
* הסכם בדבר שיתוף פעולה בכרייה ובניצול האנרגיה - 14 ביולי 2006
* הסכם בדבר שיתוף הפעולה בתקשורת - 14 ביולי 2006
* הסכם בדבר ביטול דרישות הוויזה - 14 ביולי 2006
* הסכם בדבר שיתוף פעולה מסחרי - 2012

== יחסים כלכליים ==
* בשנת 2016, שווי הסחורה שיוצאה מאינדונזיה לאקוודור הגיעה לסך 96.9 מיליון דולר אמריקאי והיא כללה מכוניות, מחשבים, דיו, גומי, בטריות ועוד. באותה שנה, שווי הסחורה שיוצאה מאקוודור הגיעה לסך 59.5 מיליון דולר אמריקאי והיא כללה אבקת קקאו, טבק מעובד ועוד.
* בשנת 2015, שווי הסחורה שיוצאה מאינדונזיה לאקוודור הגיעה לסך 85.3 מיליון דולר אמריקאי והיא כללה צנטריפוגה, מכוניות, בטריות, מחשבים, גומי ועוד. באותה שנה, שווי הסחורה שיוצאה מאקוודור לאינדונזיה הגיעה לסך 18.5 מיליון דולר אמריקאי והיא כללה אבקת קקאו, טבק מעובד ועוד.

== ייצוג ==
* אינדונזיה מיוצגת באקוודור על ידי שגרירות שהיא מחזיקה בקיטו, בירת אקוודור.
* אקוודור מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

==קישורים חיצוניים==

== הערות שוליים ==
דייוויד האנטר מילר

דייוויד האנטר מילר (באנגלית: David Hunter Miller; 2 בינואר 1875 – 21 ביולי 1961) היה עורך דין אמריקאי מומחה לאמנות, היסטוריון ופקיד בכיר במחלקת המדינה, שהשתתף בניסוח אמנת חבר הלאומים.
== חייו ==
מילר נולד בניו יורק, כבנם של כריסטיאנה (לבית ויילי) וולתר תומאס מילר (Walter Thomas Miller) שהיה חבר בבורסת הכותנה של ניו יורק, מילר עבד במשרדו של אביו כסוכן מניות. ב-1898 התנדב לצבא ארצות הברית ונלחם במלחמת ארצות הברית–ספרד. לאחר שחרורו ב-1900, נישא לשרה (לבית סימונס), לזוג לא היו ילדים.

ב-1904 מילר החל ללמוד משפטים בבית הספר למשפטים של ניו יורק שם קיבל תואר שני במשפטים (LL.M). עסק בעריכת דין בין השנים 1911–1929. גויס לצוות איסוף הנתונים של נשיא ארצות הברית וודרו וילסון, גוף מומחים שאסף נתונים עבור ועידת השלום בפריז וכיהן כיועץ המשפטי של הוועדה האמריקאית לוועידה.

בשנים 1929–1944 נשא בתפקיד בכיר במחלקת המדינה של ארצות הברית ועמד בראש המשלחת האמריקאית לוועידת האג של 1930 לקביעת המשפט הבינלאומי.

כהיסטוריון ומתעד פרסם עשרות ספרים בהם:
*אוסף מסמכים הקשורים לוועידת השלום בפריז, פורסמו בשנים 1924–1926 במהדורה מוגבלת וממוספרת שמנתה 22 כרכים והכילה גם קטעים מיומנו
*בשנים 1931–1948 פרסם אסופה בת 8 כרכים של אמנות וחוזים בינלאומיים אחרים של ארצות הברית, הספר על הסכם אלסקה פרסם לאחר פטירתו.

נפטר ונקבר בווושינגטון.

==קישורים חיצוניים==
* 
* 

קטגוריה:עורכי דין אמריקאים
קטגוריה:סגל מחלקת המדינה של ארצות הברית
קטגוריה:אמריקאים שנולדו ב-1875
קטגוריה:אמריקאים שנפטרו ב-1961
יחסי הממלכה המאוחדת – לוקסמבורג

מזכיר המדינה הבריטי [[ויליאם הייג נפגש בלונדון עם שר החוץ הלוקסמבורגי ז'אן אסלבורן, 2011.]]
בין הממלכה המאוחדת לבין הדוכסות הגדולה של לוקסמבורג מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות בנאט"ו.

==היסטוריה==
בשנת 1914 פלשו הגרמנים ללוקסמבורג וכבשו אותה, ובלוקסמבורג אף התמקם המטה הכללי הגרמני. בסוף מלחמת העולם הראשונה שחררו כוחות מדינות ההסכמה את לוקסמבורג מהכיבוש הגרמני.

בשנת 1940 נכבשה לוקסמבורג בשנית על ידי גרמניה במהלך המערכה על צרפת ועל ארצות השפלה, ונותרה תחת כיבוש גרמני עד לשנת 1944. בדצמבר 1944 התחולל בשטחי לוקסמבורג הקרב על הבליטה, שבו ניסו הגרמנים להתקדם לעבר אנטוורפן מחדש, אך נבלמו על ידי בעלות הברית, ובכלל זה כוחות מהארמייה הבריטית השנייה. במהלך המלחמה ישבה בלונדון הממשלה הלוקסמבורגית הגולה .

לאחר המלחמה הצטרפו לוקסמבורג ובריטניה לנאט"ו, ומאוחר יותר היו שתיהן ממייסדות האיחוד האירופי. כיום היחסים בין שתי המדינות מוגדרים "מצוינים", ונהנים מקשרים פוליטיים, כלכליים, חברתיים ותרבותיים.

==שיתוף פעולה==
שתי המדינות חברות בנאט"ו ובארגון לביטחון ולשיתוף פעולה באירופה, ומשתפות פעולה ביניהם במגוון תחומים. שתיהן גם חברות באיחוד האירופי, עד לפרישת הממלכה המאוחדת מהאיחוד האירופי הצפויה.

==יחסים דיפלומטיים==
לוקסמבורג מחזיקה בבריטניה שגרירות בלונדון, וקונסוליה כללית באדינבורו. מאידך, בריטניה מחזיקה בלוקסמבורג רק שגרירות בלוקסמבורג
.

==קישורים חיצוניים==

== הערות שוליים ==
אוניברסיטת קארדיף

אוניברסיטת קארדיף (באנגלית: Cardiff University) היא אוניברסיטת מחקר ציבורית בקארדיף, ויילס, הממלכה המאוחדת אשר נוסדה בשנת 1883. נכון לשנת 2021, למדו באוניברסיטה כ-33,985 סטודנטים מ-138 מדינות, מתוכם כ-23,765 ללימודי תואר ראשון, ו-10,220 בלימודי תארים מתקדמים. היא האוניברסיטה ה-16 בגודלה בבריטניה במונחים של מספר הסטודנטים והיא מציעה למעלה מ-300 תוכניות לתואר. לאוניברסיטה 205,000 בוגרים מ-202 מדינות.<ref>[https://www.cardiff.ac.uk/about/facts-and-figures Facts and figures]</ref> 
האוניברסיטה חברה בקבוצת ראסל, בברית GW4, באיגוד של אוניברסיטאות חבר העמים הבריטי (ACU), באיגוד אוניברסיטאות חבר העמים הבריטי (ACU) ובאוניברסיטאות בריטניה (UUK). 

== היסטוריה == 
בשנת 1879 החלו דיונים על הקמת מכללה אקדמית בווילס. באוקטובר 1881 ממשלתו של ויליאם גלאדסטון מינתה ועדה אשר תבחן את הנושא. כשנתיים לאחר שהוועדה המליצה על הקמת אוניברסיטה, הוחלט על קארדיף למיקום המוסד. המכללה נוסדה ב-24 באוקטובר 1883, כאשר נלמדים בה ביולוגיה, כימיה, אנגלית, צרפתית, גרמנית, יוונית, היסטוריה, לטינית, מתמטיקה ואסטרונומיה, מוזיקה, וולשית, לוגיקה ופילוסופיה ופיזיקה. היה זה המוסד האקדמי הראשון בווילס שגם התיר לימודי נשים ואסר בחינת דת למועמדים. בתקופה זו המכללה לא הייתה עצמאית, אלא הוכפפה לאוניברסיטת לונדון, אוניברסיטת אוקספורד ואוניברסיטת קיימברידג'. בשנת 1893 הוקם בית הספר לרפואה. בשנת 1988 המוסד נכנס למשבר כלכלי חריף שכמעט ולא יצא ממנו.

== קולג'ים ובתי ספר ==
26 בתי הספר האקדמיים של האוניברסיטה מחולקים לשלושה קולג'ים:
* הקולג' לאמנויות, מדעי הרוח ומדעי החברה
* הקולג' לביו-רפואה ומדעי החיים
* הקולג' למדעים פיזיים והנדסה

== דירוגים ==
=== דירוגים בין-לאומיים === 
* דירוג שאנגחאי - מיקום 151–200 (2023)
* דירוג Times Higher Education - מיקום 190 (2024)
* דירוג QS - מיקום 154= (2024)

=== דירוג אזורי - בריטניה ===
* דירוג שאנגחאי - מיקום 13–20 (2023)
* דירוג Times Higher Education - מיקום 24 (2024)
* דירוג QS לאוניברסיטאות - מיקום 24 (2024)

== בוגרים בולטים ==
נכון לשנת 2023, אנשי האקדמיה של האוניברסיטה כוללים 17 עמיתים בחברה המלכותית, 11 עמיתים באקדמיה המלכותית להנדסה (RAEng), שבעה עמיתים באקדמיה הבריטית, 21 עמיתים באקדמיה למדעי הרפואה, 32 עמיתים באקדמיה למדעי החברה ו-2 חברים באקדמיה הלאומית למדעים (NAS).
שניים מבוגרי האוניברסיטה הם חתני פרס נובל: רוברט הובר (פרס נובל לכימיה לשנת 1988) ומרטין אוונס (פרס נובל לפיזיולוגיה או לרפואה לשנת 2007).

* פייסל אל-פאיז
* גלין דניאל
* מישל טרי
* יהודה באואר
* ריז ח'אן
* ג'ונתן קוק
* גלין דניאל

==קישורים חיצוניים==

* 

== הערות שוליים ==

*

קטגוריה:קבוצת ראסל
רמת ברמל

רמת ברמל או מתלול ברמל (באנגלית: Bermel Escarpment) היא רמה תלולה, שאורכה 28 קילומטרים, המשתרעת בין בסיסו של מסיב פורד, לפסגת קינג, בהרי תיל שבאנטארקטיקה.

שיאה של הרמה הוא בגובה של 400 מטרים מעל פני הים.

במתלול הפרש גבהים של 300 - 400 מטרים בין רמת הקוטב, למשטח מכוסה הקרח שמצפון לרמה.

==היסטוריה==
שמה של הרמה ניתן לה על ידי הוועדה המייעצת לשמות אנטארקטיים, והיא נקראת על שם פיטר פ. ברמל (Peter F. Bermel), קרטוגרף של הסקר הגאולוגי של ארצות הברית, אשר יחד עם ארתור ב. פורד ( Arthur B. Ford) הוביל את משלחת הסקר של הסקר הגאולוגי אשר סקרה את האזור בין השנים 1960–1961, וכן הוביל את המשלחת של הסקר בין השנים 1962–1963 אשר סקרה את האזור שבין כף האלט לגבעות וילסון, ובין קרחון בירדמור להרי הורליק.

== ראו גם ==
* חצי האי ברמל

==לקריאה נוספת==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA228&lpg=PA228&dq=%22Bermel+Escarpment%22&source=bl&ots=PEmorVqi3A&sig=BlCGY_944jGQHcAHLysL2JiAXLw&hl=en&sa=X&ved=0ahUKEwiMtdzlx5fbAhXFyqQKHSNND-8Q6AEIPDAF#v=onepage&q=%22Bermel%20Escarpment%22&f=false The Transantarctic Mountains: Rocks, Ice, Meteorites and Water], P 228</div>

== קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:1278 רמת ברמל] באתר הסקר הגאוגרפי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1233&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת ברמל] באתר הגאזט האנטארקטי המשווה SCAR של ממשלת אוסטרליה

==הערות שוליים==

ברמל
פסגת קינג (אנטארקטיקה)

פסגת קינג (באנגלית: King Peak) היא הר בקצה המזרחי של רמת ברמל, 3 קילומטרים מערבית להר פאוול, במזרח הרי תייל שבאנטארקטיקה. 

גובהו של ההר 2,200 מטרים מעל פני הים.

==היסטוריה==
שמו של ההר ניתן לו על ידי הסקר הגאולוגי של ארצות הברית. 

השם הוצע על ידי פיטר ברמל (Peter Bermel) וארתור ב. פורד (Arthur B. Ford) אשר עמדו בראש משלחת הסקר, ואשר סקרו את ההרים בין השנים 1960–1961. ההר נקרא על שם קלרנס קינג, המנהל הראשון של הסקר הגאולוגי, בין השנים 1879–1881. 

פסגות אחרות סביב פסגת קינג נקראות על שם המנהלים הבאים של הסקר הגאולוגי של ארצות הברית. 

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:7968 פסגת קינג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127409 פסגת קינג] באתר הגאזט האנטארקטי של ממשלת אוסטרליה
* [ftp://ftp.data.pgc.umn.edu/maps/antarctica/usgs/03/pdf/Thiel%20Mountains.pdf מפת הרי תייל]

==הערות שוליים==

קינג
קטגוריה:ערכים עם קואורדינטות
הר פאוול (אנטארקטיקה)

הר פאוול (באנגלית: Mount Powell) הוא הר נישא, הסמוך לפסגת קינג (הר פאוול נמצא 2.8 קילומטרים מערבית לפסגת קינג), במזרח הרי תיל שבאנטארקטיקה.

גובהו של ההר 2,195 מטרים מעל פני הים.

==היסטוריה==
שמו של ניתן לו על ידי הוועדה המייעצת לשמות אנטארקטיים, בהתבסס על הצעה של פיטר ברמל (Peter Bermel) וארתור פורד (Arthur Ford) שהובילו יחדיו את משלחת החקר להרי תיל מטעם הסקר הגאולוגי של ארצות הברית בין השנים 1960–1961.

ההר נקרא על שם ג'ון וסלי פאוול, שהיה המנהל השני של הסקר הגאולוגי, בין השנים 1881-1894. פסגות נוספות באזור נקראות על שם מנהלי הסקר הגאולוגי. 

== קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:12016 הר פאוול] באתר הסקר הגאולוגי של ארצות הברית
* [ftp://ftp.data.pgc.umn.edu/maps/antarctica/usgs/03/pdf/Thiel%20Mountains.pdf מפת הרי תייל]

==הערות שוליים==

פאוול
קטגוריה:ערכים עם קואורדינטות
הוועדה המייעצת לשמות אנטארקטיים של בריטניה

הוועדה המייעצת לשמות אנטארקטיים של בריטניה (באנגלית: The UK Antarctic Place-Names Committee), המכונה בקיצור UK-APC, היא ועדה ממשלתית בבריטניה, המהווה חלק ממשרד החוץ וחבר העמים של בריטניה, והיא הגוף הממליץ על שמות גאוגרפיה בשטח הטריטוריה הבריטית באנטארקטיקה ובשטח איי ג'ורג'יה הדרומית ואיי סנדוויץ' הדרומיים.

בהתאם להמלצות הוועדה השמות מאושרים על ידי הנציב העליון של הטריטוריה הבריטית באנטארקטיקה או הנציב העליון של איי ג'ורג'יה הדרומית ואיי סנדוויץ' הדרומיים. לאחר אישורים השמות מתפרסמים בגאזט האנטארקטי המשווה SCAR. בנוסף מפרסמת הוועדה מחקרים בנושא אקלים וסביבה.

הוועדה רשאית להמליץ על שמות עבור אזורים אחרים באנטארקטיקה, מחוץ לשטחי הטריטוריה הבריטית (ומעבירה את המלצותיה לגופים נותני השמות הרלוונטיים - כגון הוועדה המייעצת לשמות אנטארקטיים, או ועדת השמות האנטארקטית של ניו זילנד).

==ראו גם==
* הוועדה המייעצת לשמות אנטארקטיים
* ועדת השמות האנטארקטית של ניו זילנד

== קישורים חיצוניים ==
* 
* [https://www.gov.uk/government/publications/antarctic-place-names/antarctic-place-names קווים מנחים למתן שמות לאתרים באנטארקטיקה של הוועדה]

==הערות שוליים==

קטגוריה:אנטארקטיקה: גאוגרפיה
קטגוריה:הממלכה המאוחדת והאזור האנטארקטי
קטגוריה:קרטוגרפיה